tomron87/hebrew-wikipedia-sentences-corpus huggingface dataset:
ב-12 בפברואר 2024 החברה הפכה לחברה הציבורית הרביעית בשוויה בעולם אחרי שהגיעה לשווי שוק של 1.81 טריליון דולר ועקפה את שווי השוק של אמזון ואלפאבית.
ב-22 בפברואר 2024, בעקבות דוחות מרשימים, שווי השוק של אנבידיה ביצע את הקפיצה הגדולה בהיסטוריה וב-25 בפברואר חצה לראשונה סף של שני טריליון דולר.
באפריל 2024 רכשה החברה את חברת Run:ai הישראלית, המפתחת תוכנה לניהול יישומי בינה מלאכותית.
סכום הרכישה מוערך ביותר מ-600 מיליון דולר.
במאי 2024 הודיעה החברה על רכישת חברת ה-AI הישראלית Deci המפתחת פתרון לשיפור הדיוק ומהירות העיבוד של אלגוריתמים המניעים יישומי בינה מלאכותית בסכום מוערך של 300 מיליון דולר.
ב-18 ביוני 2024 עקפה החברה את החברות אפל ומיקרוסופט והפכה לחברה הציבורית בעלת שווי השוק הגבוה בעולם, העולה על 3 טריליון דולר.
החברה צמחה בקצב מהיר בזכות פיתוחים בעולם הבינה מלאכותית.
ב-9 ביולי 2025 שברה החברה שיא עולמי נוסף והפכה לחברה הראשונה בעולם בשווי של 4 טריליון דולר.
ב-2025 הכריזה אנבידיה על הקמת קמפוס חדש בקריית טבעון, שצפוי להעסיק כ־10,000 עובדים.
אחד מקוי מוצריה העיקריים הוא כרטיסים גרפיים.
הכרטיסים מתחלקים לכמה סדרות שונות:
Riva TNT – סדרת כרטיסי העבר של החברה שכללה את RIVA 128, TNT, TNT PRO ו-TNT2
GeForce – סדרת הדגל של החברה לשוק הביתי.
ללא קידומת / GS – כרטיסים אלו מיועדים לשוק הנמוך
GT – כרטיסים אלו מיועדים לשוק הבינוני-נמוך
GTX – כרטיסים אלו מיועדים לשוק הבינוני-גבוה.
RTX – כרטיסים אלו מיועדים לשוק הגבוה ומאפשרים ניתוב קרניים בזמן אמת (ביישומים ומשחקים נתמכים).
Quadro – סדרת מעבדים גרפיים אשר מיועדת לשוק המקצועי, ומיועדים ליישומי תכנון בעזרת מחשב, CGI, יצירת תוכן דיגיטלי וחישובים מדעיים גרפיים.
Tesla (על שמו של ניקולה טסלה) – סדרת מעבדים גרפיים אשר מיועדת בעיקר ל-GPGPU.
על מנת להקל על תהליך הייצור, אנוידיה מתרכזת במחקר, פיתוח וייצור של הליבות הגרפיות (המעבדים הגרפיים עצמם) והארכיטקטורה שלהן, אך מותירה את הליך הרכבת כרטיסי המסך לחברות צד שלישי, רובן טייוואניות (ASUS, ג'יגהבייט, Gainward, Leadtek ועוד).
הארכיטקטורות ששימשו את אנוידיה לפיתוח המעבדים הגרפיים שלה הן:
פרנהייט – המיקרו-ארכיטקטורה ששימשה את סדרת Riva TNT ו-Vanta, אשר יוצרו בין 1998 ל-1999. קרויה על שם הפיזיקאי דניאל פרנהייט.
צלזיוס – הארכיטקטורה בה בוצע שימוש בכרטיסי GeForce הראשונים (GeForce 256 וסדרת GeForce 2) שיוצרו בין 1999–2001 בליתוגרפיות של 220 ננומטר, 180 ננומטר ו-150 ננומטר.
קרויה על שם האסטרונום אנדרס צלזיוס.
קלווין – שימשה את סדרות GeForce 3 ו-4 שיוצרו בין 2001–2003 בליתוגרפייה של 150 ננומטר.
קרויה על שם הפיזיקאי ויליאם תומסון, הברון מקלווין.
קרויה על שם הממציא והמהנדס ויליאם ג'ון מקורן רנקין.
קרויה על שם המדענית מארי קירי.
לבסוף הוחלף על ידי פרמי.
יצאה לראשונה ביוני 2007 וקרויה של שם ניקולה טסלה.
פרמי – פרמי היא הארכיטקטורה הבאה לאחר טסלה, שמשמשת את סדרות 400 ו-500 בטכנולוגיות 40 ננומטר ו-28 ננומטר.
יצאה לראשונה במרץ 2010. קרויה על שמו של אנריקו פרמי.
קפלר – קפלר היא הארכיטקטורה הבאה אחרי פרמי, שמשמשת את סדרת 600, רוב סדרת 700 וחלק מסדרת 800 בטכנולוגיית 28 ננומטר.
יצאה לראשונה באפריל 2012. קרויה על שמו של יוהאנס קפלר.
מקסוול – אחרי קפלר, מקסוול היא הארכיטקטורה הבאה שמשמשת את חלק מסדרת 700 וממשיכה עם סדרות 800 ו-900 בטכנולוגיות 28 ננומטר.
מקסוול הוכרזה במרץ 2013 ושוחררה לראשונה ב-2014 יחד עם GTX 750 ו-GTX 750 TI.
כמו כן, היא משמשת את סדרת 900, שכרטיסיה הראשונים יצאו בספטמבר 2014, ועדיין משתמשת בטכנולוגיית 28 ננומטר.
קרויה על שמו של ג'יימס קלרק מקסוול.
פסקל – ארכיטקטורה אשר יצאה ב-2016 ומשמשת את סדרת 10 בטכנולוגיה של 16 ננומטר וקרויה על שמו של בלז פסקל.
וולטה – הארכיטקטורה הבאה אחרי פסקל בטכנולוגיה של 12 ננומטר וקרויה על שמו של אלסנדרו וולטה.
מיועדת לשרתים ותחנות עבודה בלבד.
טיורינג – הארכיטקטורה הנמצאת בשימוש בסדרת ה-RTX בטכנולוגיה של 12 ננומטר וקרויה על שמו של אלן טיורינג.
אמפר – הארכיטקטורה הנמצאת בשימוש בסדרת GeForce 30 בטכנולוגיה של 8 (צרכנים) ו-7 (תחנות עבודה) ננומטר וקרויה על שמו של אנדרה-מארי אמפר.
הופר – הארכיטקטורה הבאה אחרי אמפר בפוטוליתוגרפיה של 4 ננומטר המיועדת לשרתים ותחנות עבודה בלבד וקרויה על שמה של גרייס הופר.
עדה לאבלייס – הארכיטקטורה הנמצאת בשימוש בסדרת GeForce 40 וקרויה על שם עדה לאבלייס.
בלאקוול - בכנס המפתחים השנתי שלה ל-2024, הכריזה אנבידיה על דור חדש של שבבי בינה מלאכותית ושבבי תקשורת נתונים.
טגרה – מותג של מערכות על שבב (SoC) בארכיטקטורת ARM לטלפונים חכמים ומחשבי לוח.
החברה ייצרה מספר מעבדים גרפיים לקונסולות, להלן:
XGPU (Xbox) – מעבד המבוסס על סדרת GeForce 3 היוצר בטכנולוגיה של 150 ננומטר, בעל מהירות שעון של 233 מגה-הרץ, 64 מגה-בייט זיכרון מסוג DDR וכוח עיבוד של 5.8 ג'יגהפלופס.
RSX (פלייסטיישן 3) – מעבד המבוסס על סדרת GeForce 7 היוצר בטכנולוגיה של 90, 65 ו-40 ננומטר (בהתאם לדגם הפלייסטיישן), בעל מהירות שעון של 650 מגה-הרץ, 256 מגה-בייט זיכרון מסוג GDDR3 או XDR וכוח עיבוד של 251.2 ג'יגהפלופס.
NX-SoC (נינטנדו סוויץ') – מעבד המבוסס על ארכיטקטורת מקסוול, המיוצר בטכנולוגיה של 20 ו-16 ננומטר, בעל מהירות שעון מקסימלית של 768 מגה-הרץ, 4GB זיכרון מסוג LPDDR4 וכוח עיבוד מקסימלי של 393 ג'יגהפלופס.
ערכת הפיתוח NVIDIA Jetson Orin Nano Super היא מחשב קומפקטי, המציע ביצועי בינה מלאכותית (AI) למכשירי קצה קטנים.
הערכה מספקת עד 67 TOPS של ביצועי AI.
היא מותאמת להרצת מודלים גנרטיביים מתקדמים, כמו מודלי שפה גדולים (LLMs), מודלי ראייה ומודלי שפה-ראייה.
הערכה כוללת מערכת על מודול (SoM) עם מעבד גרפי (GPU) בארכיטקטורת NVIDIA Ampere, מעבד ARM בעל 6 ליבות ותמיכה במצלמות בעלות רזולוציה גבוהה ובקצבי פריימים מהירים.
היא מתאימה להרצת מודלים מתקדמים, כמו NVIDIA Isaac לרובוטיקה ו-NVIDIA Metropolis לראייה ממוחשבת.
בשנת 2020, עם פרוץ מגפת הקורונה, מפעלי הייצור של Nvidia הושבתו בעקבות תחלואת העובדים ובידודם, בעיות בשרשרת האספקה ועוד.
בעקבות כך חלה עליית מחירים חריגה, שבה עלתה רמת המחירים של כל סדרת כרטיסי המסך לפי 2 עד פי 4 מהמחיר המומלץ לצרכן.
במהלך שנת 2021 הסתיים משבר הייצור שחוו חברות הטכנולוגיה, ולרבות חברת Nvidia.
אך עם זאת נשארו מחירי כרטיסי המסך של החברה ברמת מחירים מופקעת.
בעקבות השקת סדרת RTX 4000 ופרסום מחירי הכרטיסים החדשים, רבים יצאו נגד החברה בטענה שהיא תְּאֵבַת בצע ומנצלת את המשבר שחוותה על מנת לגרור עליית מחירים קבועה כנגד הלקוחות, וזאת על אף שהעלתה את המחירים בעשרות אחוזים בשנים שקדמו לפרוץ מגפת הקורונה.
חלק גדול מהמבקרים ציינו כי סירובה של Nvidia להחזיר את המחירים לרמת המחיר המומלץ לצרכן כפי שהיה עם כרטיסי RTX 2000 ומטה יגרור חרם צרכני על החברה.
לאחר השקת כרטיסי ה-High-End מסדרת 4000, החלה Nvidia בסבב השקות של כרטיסי הביניים, וביניהם RTX 4070 במחיר התחלתי של 599 דולר לגרסה הראשונית.
עם יציאת הכרטיס לשוק וביצוע Benchmarks מול יתר הכרטיסים בשוק, רבים יצאו בפומבי נגד החברה בכך שהכרטיס אינו שווה את מחירו והמליצו לא לרכוש אותו.
לאחר שנתקלה Nvidia בביקורות רבות, נאלצה החברה להוריד את מחירו.
לאחר סקירה מקיפה שנערכה לשלושת הכרטיסים נמצא כי התבצע שדרוג מורגש לכרטיס ה-4070/4070TI כאשר המחיר לשניהם נשאר אותו דבר כמו הדור הקודם.
לעומת זאת כרטיס ה-4080 נשאר ברמת ביצועים זהה לדור הקודם, אך מחירו הורד מ-1200 דולרים ל-999 דולר וזאת על מנת להתחרות ברטיס ה-7900XTX של חברת AMD.
על אף ההשקה שבאה לטובת הצרכנים בשוק הצריכה הפרטי, ספגה החברה ביקורת רבה בכל זאת, שכן כרטיסי המסך החדשים עדיין נמכרים ברמת מחירים מופקעת.
אַנַפֶּסְט (בלועזית: anapaest או anapest), הנקראת גם אנטידקטילוס, היא רגל משקלית שנעשה בה שימוש בשירה.
במשקלים מדידים קלאסיים היא כוללת שתי הברות קצרות ולאחריהן הברה אחת ארוכה (אַ-נַא-פֶּסְט); במשקלים מוטעמים היא כוללת שתי הברות לא מוטעמות ולאחריהן הברה אחת מוטעמת.
אפשר לראותה כרגל דקטילוס הפוכה.
הנה דוגמה מתוך "חרוזים שאמורים להיכתב בידי אלכסנדר סלקירק" (1782) לוויליאם קופר, שחוברה במשקל אנאפסטי תלת-רגלי:
על שום אורכה והעובדה שהיא מסתיימת בהברה מודגשת ובכך מאפשרת שירה בחרוזים חזקים, רגל אנאפסט יכולה להפיק חרוזים מתגלגלים וקופצניים ומאפשרת שורות ארוכות עם מורכבות פנימית רבה.
הציטטה להלן לקוחה מ"חורבן סנחריב" פרי עטו של הלורד ביירון:
דוגמה מורכבת אף יותר מביא לנו ייטס ("נדודיו של אויזין").
הוא משלב אנאפסטים ויאמבוסים, בעזרת שורות שש-רגליות (במקום הארבע דלעיל).
מכיוון שרגל האנאפסט היא כשלעצמה רגל ארוכה, הדבר יוצר שורות ארוכות במיוחד:
הערבוביה של אנאפסטים ויאמבוסים בסדר הזה מאפיינת מאוד את חריזת שלהי המאה ה-19, במיוחד זו של אלג'רנון צ'ארלס סווינברן בשירים דוגמת "ניצחון הזמן" והפזמונים מ"אטלנטה בקלידון".
סווינברן הוסיף וכתב כמה שירים בפחות או יותר משקל אנאפסטי פשוט, עם אורכי-שורה הנעים משלוש רגליים ("דולורס") ועד לשמונה ("מרץ: שיר-תהילה").
אולם, תפקידה הנפוץ ביותר של האנאפסט בחריזה האנגלית הוא כמשקל מבדח, הרגל של החמשיר, בשיר של לואיס קרול "ציד הסנרק", שירי האיגיון של אדוארד ליר, ספר החתולים המעשיים לת"ס אליוט, מספר סיפורים של ד"ר סוס ואינספור דוגמאות אחרות.
מלבד תפקידן הבלתי-תלוי, ברגלי האנאפסט נעשה לעיתים שימוש כתחליף בחריזה יאמבית.
במשקל יאמבי נוקשה, אנאפסטים אינן חזון נפרץ, אך הן מצויות בתכיפות-מה בגרסאות חופשיות יותר של השורה היאמבית, כגון החריזה של מחזותיו האחרונים של שייקספיר, או השירה הפיוטית בת המאה התשע-עשרה.
בשירה העברית, בה הטעם הוא תמיד בהברה האחרונה או הלפני-אחרונה, נפוץ משקל האנפסט והכתיבה בו נוחה.
נתן אלתרמן ידוע בשימוש הרב שעשה במשקל זה, למשל בשורה "עוד אבוא אל ספך בשפתיים כבות".
דוגמה נוספת לשירה עברית במשקל אנאפסט היא "שיר הרעות" לחיים גורי, שבו השורות האי-זוגיות שקולות בטרימטר אנאפסטי ובשורות הזוגיות נוספת הברה לא מוטעמת (היפֶּרְקָטָלֶקְסיס):
לא תיתן את ליבנו לשכוח
אנאפסידה (שם מדעי: Anapsida) היא קבוצה של זוחלים קדומים מקבוצת הזאורופסידה, אשר להם גולגולת חסרת פתחי צדע.
קבוצה זו נחשבה במשך שנים לזו ממנה השתלשלו הצבים אך כיום מניחים שהם התפתחו מהקבוצה טסטודינטה הקרובה לזאורופטריגיים.
כיום מניחים שקבוצה זו לא רלוונטית ומרבית הקבוצות שבה משויכות לקבוצה פררפטילה במקום.
אנבאר (בפרסית: انبار) הייתה עיר קדומה וימי-ביניימית במרכז עיראק.
היא נודעה גם בשם "פירוז שאפור" (או "פירוז שבור") (בבל).
העיר שכנה על גדות נהר פרת, בסמיכות לעיר נהרדעא (אפשרות אחרת היא שאלו היו שני שמות לאותה העיר).
כיום, הריסותיה נמצאות ליד פלוג'ה (השוכנת באתרה של פומבדיתא).
מחוז אל-אנבאר בעיראק קרוי על שמה.
אנבאר שיחקה תפקיד משמעותי במלחמות הרומיות-ססאניות במאות ה-3 וה-4 לספירה.
במאה ה-8, שימשה העיר בירת הח'ליפות העבאסית לזמן קצר, עד ייסוד בגדאד בשנת 762. העיר המשיכה לשגשג באופן יחסי עד המאה ה-10, אך לאחר מכן הלכה ודעכה בקצב מהיר, עד נטישתה הסופית במאה ה-14.
היישוב במקום היה קיים עוד לפני התקופה הסאסאנית, אך העיר הגיעה לגדולתה רק במאה ה-3 לספירה, אז שופצה וחוזקה על ידי מלך האימפריה הסאסאנית, שאפור הראשון, בסביבות שנת 230. שאפור הראשון היה זה שהעניק לעיר את כינויה "פירוז שאפור" (שאפור המנצח), כדי להנציח את ניצחונו על גוריאן הרביעי בשנת 243.
אנבאר הייתה עיר גדולה ומשגשגת מבחינה כלכלית, ושימשה גם מקום מושבם של מרכזיים דתיים כמו ישיבת פומבדיתא וכס הבישופות הנסטוריאנית.
תושבי העיר היו ברובם ערבים אך חיל המצב ששהה שם כלל ברובו פרסים.
בשנת 363 נפלה העיר בידי הקיסר הרומאי יוליאנוס, לאחר שהאחרון ניצח את שאפור השני, מלך פרס, בקרב קטסיפון, וחלקים ממנה נשרפו באש.
לאחר נסיגת הצבא הרומי שוקמה העיר, ומאז נודעה בשמה הנוכחי "אנבאר" (אמבר, מחסן תבואה).
בשנת 634 נפלה העיר בידי חילות המוסלמים, וחיל המצב הפרסי גורש.
סעד בן אבי ווקאס, אחד מחברי הנביא מוחמד וממפקדי הצבא המוסלמי, הקים שם את המסגד השלישי בגודלו בעיראק (באותה תקופה).
אנבאר שימשה כמקום מושבו של הח'ליף אל-מנסור עד שהקים את בירתו החדשה בגדאד בשנת 762. גם לאחר מכן שימשה אנבאר כמקום מושב לשליטים העבאסיים.
עם היחלשות האימפריה העבאסית, איבדה אנבאר ממעמדה והייתה נתונה למתקפות מצד גורמים שונים, בעיקר בדואים תושבי האזור.
בשנת 927 היא נפלה בידי הקרמטים בהנהגת אבו טאהר, דבר שהוביל להרס רב בעיר.
במאה ה-13 הותקפה העיר על ידי המונגולים, תושביה נהרגו ורכושם נבזז.
למרות זאת היא שימשה גם בידי המונגולים כמרכז מנהלי חשוב.
בתקופתו של רב רבאי מרוב, ראש ישיבת פומבדיתא (אחרי ד'ש' - 540), רבו הרדיפות כנגד היהודים בבבל, רדיפות אשר התחילו כמה עשרות שנים קודם לכן.
הייתה זו תקופה של חוסר יציבות - כנופיות שונות, שפעלו בעיקר ממניעים אידאולוגיים, ערכו מעת לעת פרעות ביהודים, לעיתים בתמיכת ראשי השלטון הססנידי.
העיר פומבדיתא, שבה היה הריכוז הגדול של יהודים בבבל, הצליחה עד כה לעמוד בפני הרדיפות, והן לא הצליחו לערער את אורח החיים של הקהילה היהודית, בניגוד לערים אחרות.
אולם עם התגברות הרדיפות והתפשטותן נמנע המשך הלימוד גם בישיבת פומבדיתא, וראש הישיבה לא יכול היה להעביר שיעורים בפני תלמידיו.
חכמי העיר עקרו משם עם הישיבה והעבירו אותה לעיר פירוז שבור.
לאחר מספר שנים חלה הקלה במצבם של יהודי בבל.
הישיבה בפירוז שבור הייתה לישיבה המרכזית בבבל במשך כחמישים שנה, עד חזרתו של רב חנן מאישקייא לישיבת פומבדיתא בשנת ד'שמ"ט (589), פעולה שיש שרואים בה את סופה של תקופת הסבוראים ותחילת תקופת הגאונים.
הישיבה המשיכה להתקיים מספר דורות, ורב שרירא גאון מעיד באיגרתו על בית מדרשו של רב מרי בר רב דימי סורגו שהתקיים בפירוז שבור.
רב שרירא גאון כתב באיגרתו לחכמי קהילת קירואן, אשר שאלוהו, בין היתר, על סדר ראשי הישיבות בתקופת התלמוד ולאחריה:
והיו שנים של שמד וצרות בסוף מלכות הפרסיים, ולא היו יכולים לקבוע זמני לימוד, לקיים את הישיבה ולנהוג כמנהג גאונים (ראשי הישיבות, שהיו מעבירים שיעורים), עד לאחר מספר שנים, שבאו חכמינו מפומבדיתא לסביבות העיר נהרדעא, למדינת (עיר) פירוז שבור.
בשנת ד'תט"ז (656) לערך נכבשה פירוז שבור על ידי צבא מוסלמי בפיקוד החליף עלי בן אבי טאלב.
במקורות יהודיים מסופר על קבלת פנים חגיגית שערך הרב יצחק גאון, ראש הישיבה בפירוז שבור, לצבא המוסלמי.
לפי אותו מקור, באותה תקופה כללה הקהילה היהודית בעיר כ-90 אלף איש.
רב שרירא גאון הזכיר מאורע זה באיגרתו:
ומר רב יצחק גאון, והוא שהיה בפרוז שבור עת שכבשה עלי בן אבוטאלב, ויצא מר יצחק מן פרוז שבור לקראתו והקביל פניו בסבר פנים יפות, והיה בפרוז שבור היום ההוא תשעים אלף מישראל, וקיבלם עלי בן אבוטאלב בסבר פנים יפות."
אנאפוליס היא עיר הבירה של מדינת מרילנד בארצות הברית, ובירת (county seat) מחוז אן ארנדל.
אנאפוליס ממוקמת במרחק של כ-42 ק"מ מהעיר בולטימור, וכ-56 ק"מ מוושינגטון הבירה, בסמוך למפרץ צ'ספיק שבחופה המזרחי של ארצות הברית.
מרילנד הייתה מושבת הכתר הראשונה בעלת זיכיון שהבטיח חופש דת, סובלנות דתית לבני כל הדתות (הנוצריות) וחופש פולחן, בנוסף לזכויות אזרחיות וחקיקה מקומית נפרדת.
חופש הדת יוצא הדופן משך למרילנד פוריטנים מווירג'יניה, וקווייקרים ואף לותרנים מהמושבות ההולנדיות בקאריביים.
אנאפוליס הוקמה ככפר קטן בשנת 1649, על ידי מתיישבים נוצרים פוריטנים שעזבו את מדינת וירג'יניה.
בשנת 1708 הוכרזה אנאפוליס כעיר והוכרה כעיר הבירה של מדינת מרילנד.
בשנת 1783, לאחר החתימה על חוזה פריז, שימשה כעיר הבירה הזמנית של ארצות הברית, במשך כשנה.
בשנת 1845 נוסדה בה האקדמיה הימית של ארצות הברית.
מאמצע שנת 2007 ועד אמצע שנת 2008, ציינה אנאפוליס את חגיגות ה-300 להכרזתה כעיר.
האקלים באנאפוליס הוא אקלים סובטרופי גשום, שבו מחולקים המשקעים שווה במשך כל עונות השנה.
עונת הקיץ חמה, אולם החורפים ממוזגים יחסית, עקב זרמים חמים ממפרץ צ'ספיק הסמוך.
מספר פעמים פגעו בעיר הוריקנים חזקים.
בשנת 1954 פגע בעיר הוריקן הייזל , שגרם לנזק רב.
בשנת 2003 פגע בעיר הוריקן איזבל שגרם לשיטפונות עזים בעיר.
במספר מקומות בעיר הגיעו המים לגובה 2.30 מטר, וגרמו לנזקים רבים לעיר, שחלקם טרם שוקמו.
בניין בית המחוקקים של מדינת מרילנד הוא בית המחוקקים הוותיק ביותר שעדיין בשימוש בארצות הברית.
הקמת המבנה החלה בשנת 1779. בראש המבנה נמצאת כיפת העץ הגדולה ביותר בארצות הברית.
המבנה שימש את ממשלת ארצות הברית ב-6 בנובמבר 1783 ועד ה-13 באוגוסט 1784, ובפועל המבנה היה בניין ממשלת ארצות הברית.
במבנה אושרר חוזה פריז ב-14 בינואר 1784.
האקדמיה הימית של ארצות הברית נוסדה בשנת 1845 באתר מצודת סברן.
אנבּל הוא אלבומו השביעי של הזמר אריאל זילבר מ-2005, שיצא 6 שנים לאחר אלבומו הקודם "מסך עשן".
בדומה ל"מסך עשן", גם "אנבל" הוקלט בצפון הארץ, שם התגורר זילבר באותה עת.
את זילבר מלווים באלבום מוזיקאים מיישובי הצפון, בעיקר מוזיקאי ג'אז, ביניהם אבטה בריהון, אנלם דרסו ובאביי בזה.
האלבום יצא בתקופה בה הגיעה מעורבותו הפוליטית של זילבר לשיא, וכללה בין השאר את השתתפותו בהפגנות מחאה נגד ההתנתקות.
זילבר טען כי לעטיפתו הכתומה של האלבום אין קשר ל"כתומים", כינויים של מתנגדי תוכנית ההתנתקות.
חלק משירי האלבום עוסקים בנושאים דתיים ו/או פוליטיים, גם אם לא באופן ישיר או בוטה יותר כמו שירי מחאה של זילבר משנות האלפיים כמו "יהודי לא מגרש יהודי" או "יוללה".
זילבר סיפר על השיר "לב אמיץ" ("איך אדע מה טוב ומה רע, הכל כתוב בספרי התורה") כי הוא נכתב בעקבות מפגש עם חסידי ברסלב ("בכל רמזור הם יצאו ורקדו").
"שיר ש..." ("שיר לעם גדול, רק שלא ייפול"), שהווידאו קליפ שצולם עבורו מציג את זילבר שר ורוקד ברחובות עם חסידי ברסלב, תואר כ"בוגי-רוקנ'רול" והוקלט באולם שמחות במושב יונתן שברמת הגולן.
השיר "יש לי" נכתב על ידי העיתונאי אורי אורבך ועוסק במתנחלים.
אורבך כתב שיר מחאה בנושא ההתנתקות, בשם "בארגזים", גם עבור הזמרת אתי לוי.
האלבום "אנבל" כולל גם שירי אהבה ושירים העוסקים בזוגיות המושפעים מהמוזיקה האתיופית, כמו שיר הנושא "אנבל".
השיר הוא דואט של זילבר עם ויקטוריה חנה, ומהווה גרסה עברית של זילבר ורעייתו שושנה לשיר שכתב והלחין אבטה בריהון.
בתקופה שלפני הקלטת האלבום עבד זילבר עם בריהון, אנלם דרסו ובאביי בזה, מוזיקאים ממוצא אתיופי, והם שיתפו איתו פעולה בהקלטות האלבום.
האלבום מסתיים בקטע אינסטרומנטלי לתופים, גיטרה בס, חצוצרה וטרומבון בשם "מנגינה עאלק" שנכתב בהשראת ספרו האחרון של אפרים קישון, "נקמתו המתוקה של פיקאסו", הקורא תיגר על עולם האמנות המודרנית.
מיקי קם שרה קולות רקע בשיר "אנבל".
"כריש" הוא גרסת כיסוי לשיר שנעמי שמר כתבה והלחינה בעקבות הסכמי קמפ דייוויד.
השיר מספר על מפגש בין כריש וסרדין.
זילבר טען כי לדעתו ניתן לפרש את מילות השיר באופן שונה מן המקור ("היא טוענת שאנחנו הסרדין והם הכריש, אבל האמת היא שאנחנו הכריש.
אם רק נחליט, נוכל לגמור אותם תוך שעתיים.
הבעיה היא שאנחנו בעיקר תולשים לעצמנו את הסנפירים").
"בריון השכונה" הוא גרסת כיסוי מעוברתת ל"Neighborhood Bully" מאת בוב דילן, שהופיע במקור ב-1983 באלבום Infidels ופורש באופן נרחב כהוקעה מפורשת של הצביעות שבגינויה של מדינת ישראל כ"בריון השכונתי" בעקבות הפצצת הכור העיראקי ב-1981 (דילן טען כי השיר אינו פוליטי וניתן לפרשו גם בדרכים אחרות).
גרסתו של זילבר יצאה כסינגל ב-2002. אהוד בן-פורת טען שההקשר בו הוציא זילבר את השיר הוא "מובן יותר" לאחר תמיכתו הפומבית במתנחלים ("בריון השכונה, על הגבעה ניצב, עוצר את השעון, הזמן עוצר עכשיו").
הפרחים קוראים לי בוא תקטוף
הכתום אומר לי לילה טוב
אין לי בעולם בכלל יאוש
ולא אלך מפה לשום מקום אחר
כבר נדדתי די והותרמתוך "יש לי"
גרסאות עבריות ל"אנבל", "אוהב אותך", "אדבר" ו"את שלי": שושנה ואריאל זילבר.
תרגום "בריון השכונה": אורן פרבר.
בריון השכונה — 4:05 (בוב דילן)
יש לי — 3:19 (אורי אורבך/אריאל זילבר)
מנגינה עאלק — 5:29 (אריאל זילבר)
אנאפלואידיה היא מספר לא נורמלי של כרומוזומים.
מספר כזה, כלומר כרומוזום נוסף או חסר, הוא גורם שכיח בהפרעות גנטיות.
חלק מן התאים הסרטניים מכילים גם הם מספר לא נורמלי של כרומוזומים.
אנאפלואידיה מתרחשת במהלך חלוקת התא, כאשר כרומוזום אחד לא נפרד כראוי בין שני תאי הבת.
אנומליות כרומוזומליות מסוג זה מתרחשות אחת ל-160 לידות של תינוקות חיים, הנפוצות ביותר הן טריזומיה של כרומוזומים 21 (תסמונת דאון), 18 (תסמונת אדוארדס) ו-13 (תסמונת פאטו).
למינים שונים יש מספר נורמלי שונה של כרומוזומים, ולכן המונח אנאפלואידיה מתייחס למספר כרומוזומים שונה של פרט ביחס למין שהוא משתייך אליו.
בשנת 2019 אנגליקה אמון קיבלה פרס פריצת דרך במדעי החיים על מחקר בתחום אנאפלואידיה.
אנבוי אייר לשעבר אמריקן איגל איירליינס היא חברת בת של חברת התעופה אמריקן איירליינס.
החברה הוקמה בשנת 1984 על מנת לבצע טיסות פנימיות ליעדים קצרים בארצות הברית.
היא ביצעה את טיסתה הראשונה ב-1 בנובמבר 1984 מפיירטויל, ארקנסו, אל נמל התעופה הבינלאומי דאלאס פורט וורת' שבטקסס.
כיום, החברה מפעילה חלק מרשת הקווים האזוריים של אמריקן איירליינס תחת המותג "אמריקן איגל", והיא מפעילה טיסות קצרות בין יעדים קרובים בארצות הברית, קנדה, מקסיקו והאיים הקריביים.
החברה היא חברה נלווית בברית חברות תעופה Oneworld.
אנארס רוסנקראנץ לינגור (בדנית: Anders Rosenkrantz Lindegaard; נולד ב-13 באפריל 1984) הוא שחקן כדורגל עבר דני ששיחק כשוער.
אנארס התחיל את הקריירה באודנסה בולקלוב אך עזב בעקבות מחסור בהזדמנויות לתפוס מקום בהרכב הראשונה.
הוא עשה את הפריצה שלו בזכייה בגביע הנורווגי עם אולסון ב-2009. הוא נבחר לשוער השנה בדנמרק ונורווגיה ב-2010 ולאחר מכן עבר למנצ'סטר יונייטד, שם הוא משחק עד 2015.
אנארס נולד באחד מפרוורי אודנסה והתחיל את קריירת המשחק שלו במועדון אודנסה בולקלוב שמשחקת בליגת העל הדנית.
ב-19 בנובמבר 2006 ערך את הופעתו הבכורה בבוגרים בניצחון 3-1 על סילקבורג א.פ.
ב-30 ביולי 2009 ערך את הופעתו הבכורה במסגרת אירופית בניצחון 4-3 על רבוטניצ'קי קומטל סקופיה המקדונית.
בתקופתו באודנסה היה לשוער שני כמחליפו של ארק אוניזקו והושאל לקולדינג בה ערך 10 הופעות.
בקיץ 2009 הושאל לאולסון עמה זכה בגביע הנורווגי, בתום ההשאלה לאולסון חתם בקבוצה באופן קבוע, ב-2010 זכה בתור שוער השנה בנורווגיה ודנמרק.
ב-27 בנובמבר 2010 חתם בקבוצה האנגלית מנצ'סטר יונייטד בחוזה ל-3 שנים וחצי.
לינגור היה מנוע לשחק בקבוצה עד פתיחת חלון העברות הבא ב-1 בינואר.
ב-29 בינואר 2011 הוא ערך את הופעת הבכורה שלו בקבוצה בניצחון 2-1 על סאות'המפטון במסגרת הסיבוב הרביעי של הגביע האנגלי.
ב-9 בפברואר 2011 הוא ערך את הופעתו הבכורה באולד טראפורד בניצחון 1-0 על קראוולי טאון בגביע.
במרץ 2011 הוא עבר ניתוח בברך שהשאיר אותו מחוץ למגרשים למשך חמישה שבועות.
ב-31 באוגוסט 2015 חתם לשנתיים בווסט ברומיץ' אלביון.
ב-21 בספטמבר ערך את הופעתו היחידה בקבוצה בהפסד 3-0 לנוריץ' סיטי בגביע הליגה.
ב-23 בינואר 2016 הושאל לפרסטון נורת' אנד עד לסוף העונה.
ב-2 בפברואר ערך את הופעתו הבכורה בתיקו 0-0 נגד דרבי קאונטי.
ב-2 ביולי חתם באופן קבוע בקבוצה.
לאחר שנתיים בהם לא שותף באף משחק ליגה חתם בקבוצת הלסינגבורג.
לינגור ייצג את דנמרק במסגרות הנבחרות עד גיל 19, ובנבחרת עד גיל 20 ולאחר מכן בנבחרת הבוגרת.
הוא ערך את הופעת הבכורה שלו במדי נבחרת דנמרק עד גיל 19 בספטמבר 2002 ושיחק במוקדמות אליפות אירופה 2003 עד גיל 19 בניצחון 1-0 על שווייץ.
הוא שיחק 6 משחקים בנבחרות הצעירות עד ספטמבר 2003.
ב-7 בספטמבר 2010 ערך את הופעתו הבכורה בנבחרת הבוגרת בניצחון 1-0 על .
ב-8 באוקטובר 2010 נכנע לינדגארד לכריסטיאנו רונאלדו בהפסד 3-1 ל.
לינגארד נכלל בסגל הנבחרת ליורו 2012.
אנביגאדו פוטבול קלוב (בספרדית: Envigado Fútbol Club) הוא מועדון כדורגל מהעיר אנביגאדו שבמחוז אנטיוקיה, קולומביה.
הוא נוסד ב-1989 ומשחק בליגה הראשונה בקולומביה.
ידוע בעיקר במחלקת הנוער הטובה שלו שהוציאה משורותיה שחקנים כגון חאמס רודריגס, פרדי גוארין, דורלן פאבון, ג'יובני מורנו, מאוריסיו מולינה ומתאוס אוריבה.
את משחקיה הביתיים משחקת הקבוצה באצטדיון פולידפורטיבו סור המכיל 14,000 מקומות.
המועדון נוסד בעיר אנביגאדו בשנת 1989 על ידי איש העסקים גוסטבו אדולפו אופגי לופס, אבל רק בשנת 1991 ערכה הקבוצה את הבכורה עם הקמתה של הליגה השנייה.
אנביגאדו גברה על אליאנסה ייאנוס, אתלטיקו וילה ואל קונדור בוגוטה כדי להעפיל לליגה הבכירה.
באותה קבוצה שיחקו שחקנים שמאוחר יותר הפכו למשמעותיים בליגה כמו השוער הוגו טוברקיה, המגן סרחיו גוסמן, הקשר אדגר קרבאחל ושחקנים נוספים תחת המאמן הוגו קסטניו.
לאחר העפלתה לליגה הבכירה שוב היו לאנטיוקיה שלוש נציגות ביחד עם אתלטיקו נסיונל ואינדפנדיינטה מדיין לראשונה מאז שנת 1951, אז שיחקה ביחד עם השתיים גם קבוצת הוראקן פוטבול קלוב.
לאנביגאדו אין זכיות בתארים לאורך ההיסטוריה, הישג השיא שלו הוא העפלה לפלייאוף הליגה, אותו השיג מספר פעמים אך לא מעבר לכך.
ב-12 בנובמבר 2006 הפסידה הקבוצה 0–1 לקוקוטה דפורטיבו וירדה לליגה השנייה לאחר 15 שנים רצופות.
למרות הירידה, לאנביגאדו לא לקח זמן רב עד שחזרה לליגה הבכירה ועשתה זאת לאחר שנה אחת בלבד שבו שלטה לחלוטין בליגה השנייה.
באותה עונה היה ג'יובני מורנו השחקן המוביל של אנביגאדו, שכללה בסגל שלה גם שחקן כישרוני וצעיר בשם חאמס רודריגס ואומנה על ידי המאמן חסוס בריוס.
בשנים 2008 ו-2010 הייתה הקבוצה קרובה מאוד לרדת שוב לליגה השנייה, אבל הצליחה לגבור על יריבותיה במשחקי המבחן ולהישאר עוד עונה בליגה הבכירה.
ב-2008 שיחקה מול דפורטיבו ריונגרו וניצחה אותה 1–3 בסיכום שני המשחקים.
ב-2010 פגשה אנביגאדו את דפורטיבו פאסטו וגברה עליה 0–3 בסיכום שני המשחקים.
בשנת 2011 הצליחה אנביגאדו להעפיל לרבע גמר הפלייאוף גם בטורניר האפרטורה וגם בטורניר הקלאוסורה, שם הודחה על ידי לה אקידד ומיונאריוס בהתאמה.
למרות ההדחה, סיימה הקבוצה את הטבלה המשוקללית של השנה עם 64 נקודות ובמקום המוליך להשתתפות בטורניר הקופה סודאמריקנה לראשונה בתולדות המועדון.
אנביגאדו צלחה את השלב הראשון בטורניר כשניצחה את אוניון קומרסיו מפרו 0-2 בסיכום שני המשחקים, אבל בשלב השני הפסידה לליברפול מאורוגוואי 1-2 בסיכום שני המשחקים והודחה.
ב-19 בנובמבר 2014 נכנס המועדון ל"רשימת קלינטון".
מדובר על קבוצה הנמצאת בתוך משרד האוצר האמריקני וקרויה על שמו של נשיא ארצות הברית בעבר, ביל קלינטון, שהקים אותה ב-1995 כדי להילחם בסמים.
רשימה זו בעצם מאגדת בתוכה את כל החברות המנהלות קשרים כלשהם עם ארגוני וקרטלי סמים ונאסר עליהן קיום יחסים עם חברות בתוך ארצות הברית.
במקרה של אנביגאדו היה מדובר על חקירה שבוצעה במשך קרוב לעשור ובה התברר כי הקבוצה ניהלה קשרים והלבינה הון על ארגון הפשע, 'לה אופיסינה דה אנביגאדו' באמצעות מכירה ורכישה של שחקני הקבוצה וכרטיסי המשחקים.
חואן פבלו אופגי, מי שירש את הקבוצה מידי אביו שנרצח בשנת 2006 כחלק מהמלחמה עם ארגון הפשע של אנביגאדו, הורשע ביחד עם אמו בהלבנת ההון באמצעות הקבוצה.
בעקבות הסנקציות שהוטלו עליה, נקלעה הקבוצה לבעיות כלכליות קשות ושיחקה ללא פרסומת של נותן חסות על החולצות.
רק כעבור 4 שנים, באפריל 2018, יצאה הקבוצה מרשימת קלינטון.
זה קרה בעקבות התערבות הממשלה הקולומביאנית וקרן פרטית הנקראת פרופוטבול (ProFutbol), שהבטיחו את ניתוק קשרי המועדון עם ארגון הפשע של 'לה אופיסינה דה אנביגאדו'.
מדובר על קרן הון פרטית שמדיניותה היא רכישת מניות של חברות שמטרתן לפתח פעילויות ספורט המאורגנות כמועדון כדורגל.
זוהי קרן ההשקעות הפרטית הראשונה והיחידה בקולומביה, המשקיעה בנכסים הקשורים לפעילות ספורט, כמו במקרה של אנביגאדו, לקדם תוכניות של אינטרסים ציבוריים וחברתיים כאחד והיא אכן רכשה 55% ממניותיו של המועדון.
הקבוצה משחקת את משחקיה הביתיים באצטדיון פולידפורטיבו סור המכיל כ-14,000 מקומות וממוקם בתוך אזור המטרופולין של מדיין.
לרוב משחקיה הביתיים של הקבוצה אינם מושכים קהל רב בגלל היעדר אוהדים לקבוצה, אלא אם היא מארחת את הקבוצות הגדולות מהאזור, אתלטיקו נסיונל או אינדפנדיינטה מדיין, שמביאות את רוב האוהדים לאצטדיון.
ב-2009 עבר האצטדיון שדרוג לקראת המשחקים האזוריים שנערכו ב-2010 במדיין ולכן באותה שנה שיחקה אנביגאדו את משחקיה הביתיים באצטדיון אטנאסיו חירארדוט.
אנביסטיה (שם מדעי: Anabisetia) הוא סוג של דינוזאור קטן וצמחוני מקבוצה האורניתופודים אשר חי בתור הקרטיקון של פטגוניה, ארגנטינה לפני 92–95 מיליון שנה.
הוא היה קרובו של הגספאריניזאורה מאותו אזור.
הוא קיבל את שמו על שם החוקר הארגנטינאי אנה מאריה ביסט (Ana Maria Biset).
מאובני האנביסטיה נמצאו ב-2002 בנאוקן שבארגנטינה, בתצורות ליסאנדרו (Lisandro Formation), בהם כמעט ולא נמצאו דינוזאורים אחרים.
נמצאו ממנו 4 דגימות אשר כולם השתייכו לאותו המין.
הם כוללים לסת תחתונה, עצמות אגן ירכיים, חוליות וחלק מהזנב.
פאול מעריך שהגיע לאורך של 2 מטרים ולמשקל 20 ק"ג.
בדומה להיפסילופודון ולגספאריניזאורה הוא היה בעל מקור קרני ומאחוריו שיניים טוחנות גדולות שנועדו לאכילת עלים אם כי אולי היה אוכל-כול.
יחסתי למשפחתו היה לו ראש קטן יחסית וצוואר מוארך.
ככל הנראה הוא חי בערבות פטגוניה של הקרטיקון ונע במהירות כדי לברוח מטורפים גדולים כמו הגיגאנוטוזאורוס והמפוזאורוס אשר חיו באזור.
אנביאניום הוא שמו של יסוד כימי היפותטי בטבלה המחזורית.
מספרו האטומי 121 והוא היסוד ה-18 בסדרת היסודות העל-כבדים וה-29 בסדרת היסודות הטרנס-אורניים.
מיקומו של האנביאניום כמתכת מעבר מרמז כי יהיה לו תכונות דומות ליסודות הקלים יותר בקבוצה זו, כגון סקנדיום, טיטניום, ונדיום, כרום ומנגן.
היסוד הוא יסוד כימי היפותטי עם הסמל Ubu ומספר אטומי 121. בטבלה המחזורית, הוא צפוי להיות הראשון מבין הסופרקטינידים, והיסוד השלישי במחזור השמינית: ליד לנתן ואקטיניום, הוא יכול להיחשב כיסוד החמישי בקבוצה השלישית וכהיסוד הראשון בקבוצה מתכות מעבר בשורה החמישית.
הוא משך תשומת לב בגלל תיאוריות מסוימות שחזו שהוא יכול להיות אי של יציבות, אם כי חישובים חדשים צופים שהוא יופיע במקום נמוך יותר, קרוב לקופרניקיום והפלרוביום.
אף על פי כן, מכיוון שהוא נמצא רק שלושה יסודות אחרי היסוד הכבד הידוע ביותר, האוגאנסון, הסינתוז שלו עשוי להגיע בעתיד הקרוב.
המקום של אנביאניום בטבלה המחזורית אומר כי תכונותיו של היסוד דומות לאלו של הקרובים אליו, כגון הסקנדיום, האיטריום, הלנתן, והאקטיניום.
עם זאת, השפעות יחסיות עשויות לגרום לחלק מתכונותיו להבדיל מאלו שצפויים כתוצאה מכך שכנראה הוא פחות יציב מהם, על פי מגמות תקופתיות.
יסודות על-כבדים, כמו אנביאניום, מיוצרים על ידי היתוך גרעיני.
ניתן לחלק את תגובות ההיתוך שלהם, אך זה תלוי באנרגיית העירור של גרעין היסוד.
בתגובות היתוך, מואצים אקטינידים קלים מאוד עם אנרגיה גבוהה מאוד לעבר אקטינידים כבדים יותר, מה שמביא גרעינים מורכבים באנרגיות עירור גבוהות (בערך 40–50 MeV), אשר עשוי לבקע או להתיך כמות נייטרונים מסוימת (3 עד 5).
כאשר הגרעינים המותחים מתקררים, הם פולטים נייטרון אחד או שניים בלבד.
ניסיונות הסינתוז של יסודות 119 ו-120 דוחפים את גבולות הטכנולוגיה הנוכחית, בשל חתך פעולה גבוה של תגובות הייצור וזמן מחצית החיים הקצרה שלהם, אשר צפויה להימשך בסדר גודל של מיקרו-שניות.
יסודות כבדים יותר, המתחילים ביסוד 121, ככל הנראה יהיו קצרי מועד מכדי שניתן יהיה לאתר אותם עם הטכנולוגיה הנוכחית, ולדעוך בתוך מיקרו-שנייה לפני שהם מגיעים לגלאים.
איפה ידוע גבול זה של מיקרו-שניות אחד של שקר מחצית החיים, וזה עשוי לאפשר סינתזה של כמה איזוטופים של יסודות 121 עד 124, כאשר המגבלה המדויקת תלויה במודל שנבחר לחיזוי המוני גרעינים.
ייתכן גם שיסוד 120 הוא האלמנט האחרון אליו ניתן להגיע בטכניקות ניסוי נוכחיות, ואילו יסודות 121 ואילך ידרשו שיטות חדשות.
אנאפּה היא עיר נופש בחבל קרסנודאר, רוסיה, השוכנת על החוף הצפוני של הים השחור ליד ים אזוב.
האזור סביב אנאפה היה מיושב מאז העת העתיקה.
במקור זו הייתה עיר נמל מרכזית.
מושבת גורדיפיה (Γοργιππία) נבנתה באתר סינדה במאה ה-6 לפני הספירה על ידי יוונים פונטיים, שקראו לה על שם מלך הבוספורוס הקימרי.
במאות השנייה והשלישית לפני הספירה פרחה גורגיפיה כחלק מממלכת הבוספורוס הקימרי, וכך גם גילדת בעלי הספינות ששלטה בסחר הימי בחלק המזרחי של הים השחור.
פסל נאה של ניוקלס), נחשף על ידי הארכאולוגים הרוסים ומוצג כעת במוזיאון הרוסי.
גורגיפיה הייתה מיושבת עד המאה השלישית לספירה, אז הוצפה על ידי שבטים נוודים.
שבטים אלה, ממוצא צ'רקסי או עדיגי, העניקו לאנאפה את שמה המודרני.
מאוחר יותר, רצועת החוף של הים השחור הוצפה על ידי גלים רצופים של נוודים אסייתים, כולל סרמטים, אוסטרוגותים, הונים, אווארים, גקטורקים, כוזרים, צ'רקסים, וטטארים.
היישוב שונה לשם מאפה על ידי הרפובליקה של ג'נובה בראשית המאה ה-14. שליטת ג'נובה נמשכה עד הגעתו של צי עות'מאני בשנת 1475. בהמשך בנו הטורקים מבצר כנגד הקוזקים הרוסים.
המבצר הותקף שוב ושוב על ידי האימפריה הרוסית והושמד כולו במהלך המצור האחרון שלה בשנת 1829. העיירה הועברה לרוסיה לאחר הסכם אדריאנופול (1829).
העיר נכללה במחוז הים השחור של מחוז קובאן וקיבלה מעמד של עיר בשנת 1846.
היא נכבשה על ידי העות'מאנים בין השנים 1853–1856 במהלך מלחמת קרים.
הפכה לחלק מנפת הים השחור ב-1896. יליזבטה סקובצובה, שלימים נקראה כקדושה בכנסייה האורתודוקסית האוקראינית, הייתה ראש העיר במהלך המהפכה הבולשביקית.
העיר הפכה לחלק ממחוז קובאן-הים השחור ב-1920. במהלך מלחמת העולם השנייה היא נכבשה והושמדה כליל על ידי גרמניה הנאצית בעזרת כוחות רומנים בין 30 באוגוסט 1942 עד 22 בספטמבר 1943, ועל כך קיבלה את העיטור עיר תהילה צבאית.
במהלך המלחמה הקרה העיר התפתחה כעיירת נופש והמשיכה להתפתח לאחר קריסת ברית המועצות כאחת מרשת ערי נופש בדרום רוסיה, לחוף הים השחור.
בשנת 2020 ליד העיר החל לפעול טרמינל רוסי של טורק סטרים.
העיירה מתהדרת במספר בתי הבראה ובתי המלון.
אנאפה, סוצ'י, וכמה ערים נוספות לאורך החוף הרוסי של הים השחור נהנו מגידול משמעותי בפופולריות מאז פירוק ברית המועצות, שהשאיר ערי נופש סובייטיות מסורתיות באבחזיה בצד השני של הגבול.
את אנאפה משרת שדה התעופה אנאפה.
באנאפה, כמו שאר אתרי הנופש בחוף הים השחור, יש אקלים קיצי שטוף שמש.
באנאפה חופים יפים, בעיקר חוליים.
עם זאת, לעיתים רחוקות אנאפה מושכת תיירים מחוץ לרוסיה בגלל התשתית הצנועה שלה והנגישות הלא נוחה ממערב אירופה דרך מוסקבה או קרסנודאר.
אנאפה נותרה אפשרות מושכת וזולה לרוסים המעדיפים אתרי נופש רוסיים מסורתיים על פני יעדים יקרים יותר.
מתקני התחבורה כוללים את שדה התעופה אנאפה, תחנת רכבת, נמל נוסעים בינלאומי לספינות קטנות, תחנת אוטובוס ורשת כבישים מהירים.
התיאטרון העירוני של אנאפה ממוקם ברחוב קרימסקאיה.
הוא נפתח לאחר שחזור מרכז התרבות העירוני.
יש עשרים ותשע ספריות ציבוריות כולל ארבע לילדים.
בשנת 2010 ספריות אנאפה קיבלו יותר מ-8,000 ספרים, והוזמנו כתבי עת ועיתונים שעלו יותר ממיליון רובל, בנוסף, נרכשו תשע מאות תקליטורים.
יש מוזיאון להיסטוריה מקומית () ברחוב פרוטאפובה.
שמורת הטבע אוטריץ' הגדולה מדרום לסוקו.
פסטיבל שירי אנאפה כחול עיניים
אקדמיית משמר החופים של רוסיה
לאנאפה הסכם ערים תאומות עם:
אנאס זניתי הוא כדורגלן מרוקאי המשחק בעמדת השוער ברג'א קזבלנקה ובנבחרת מרוקו.
עטיה אללה החל את הקריירה שלו בקבוצת הנוער של מגרב פאס מליגת העל המרוקאית, ובשנים 2006–2013 שיחק בקבוצה הבוגרת.
בשנת 2011 זכה עם הקבוצה בגביע הקונפדרציה האפריקאי, ובשנת 2012 זכה ב.
פאר, גם היא מליגת העל המרוקאית.
בעונת 2019/2020 זכה עם הקבוצה באליפות, לאחר שצברה נקודה אחת יותר מהאלופה והיריבה העירונית וידאד קזבלנקה.
ב-8 בינואר 2013 ערך את הופעת הבכורה שלו בנבחרת מרוקו במשחק נגד .
במקביל הוא משחק ב, הנבחרת בה משחקים שחקנים מהליגה המקומית בלבד ועימה זכה באליפות האומות האפריקאיות ב-2018 וב-2020.
גביע האלופות למועדונים ערביים (1): 2020
אנאקספטבל (מאנגלית: UnXeptable) היא תנועת מחאה כנגד המשך כהונתו של בנימין נתניהו כראש ממשלה לאחר שנאשם בפלילים.
ראש הממשלה נתניהו לא התפטר לאחר שהואשם, ומייסדי התנועה בחרו בשם המבוסס על המילה האנגלית unacceptable (בעברית: "בלתי מתקבל על הדעת") כמביע את דעתם על החלטתו זו.
את התנועה הקימו ביולי 2020 ישראלים החיים באזור סן פרנסיסקו שבקליפורניה: אופיר גוטלזון, רחלי בטיש-לבקוביץ, נרי לייף-חומה, גרשון דינר, איתי בק, יעל יחיאלי וגיא הורוביץ.
מאז כינון ממשלת ישראל ה-37 מתמקדת התנועה בפעולות מחאה נגד תוכנית הקואליציה לשינויים מהותיים במערכת המשפט הישראלית, שינויים שמאיימים על פי הבנתם לגרום לישראל להפוך לדמוקרטיה א-ליברלית או אף לדיקטטורה.
הפעולות העיקריות הן הפגנות, פעילות בקבוצות וואטסאפ, אירועים מקוונים רבי משתתפים (בזום) והסברה לקהילות הישראליות והיהודיות בעולם.
בתנועה חברים יהודים וכן לא-יהודים, המגדירים את עצמם כתומכי ישראל הדמוקרטית, מאוסטרליה ויפן, דרך אירופה ועד לצפון אמריקה.
הקבוצות הגדולות ביותר נמצאות בניו יורק, סן פרנסיסקו וטורונטו.
להערכתו של אופיר גוטלזון, ממובילי הארגון, בפעילויות התנועה השונות, כולל הווירטואליות, השתתפו כ-10,000 אנשים מארצות הברית, אוסטרליה ויפן.
ציוד הגברה, כרזות וציוד אחר ממומנים באמצעות מגבית של המשתתפים הפעילים ובעזרת מימון המונים.
שמה המלא של התנועה הוא UnXeptable – Saving Israeli Democracy, שבתרגום חופשי משמעותו: "לא מתקבל על הדעת – מצילים את הדמוקרטיה הישראלית".
את השם UnXeptable הגתה נרי לייף חומה, ואת הסמליל עיצב רוני דונביץ.
ה-X נועד להזכיר את האות א' בביטוי "אין מצב", שהוא שמה של קבוצת מחאה ישראלית מ-2020 שהוקמה על ידי תת-אלוף (בדימוס) אמיר השכל.
בשל טבח שבעה באוקטובר ופרוץ מלחמת חרבות ברזל, הפנתה התנועה את מתנדביה לפעילויות למען השבת החטופים, לסיוע לחיילים ולעזרה למשפחות בדרום.
בראשית דרכה התמקדה הקבוצה בהפגנות סולידריות ותמיכה במחאת בלפור.
כדי להדהד את מחאת הגשרים בישראל, התארגנה ההפגנה הראשונה מול גשר שער הזהב.
לאחר הפגנה חד-פעמית בסן פרנסיסקו, בעקבות פניות מרחבי ארצות הברית, התארגנו הפגנות בעשרות ערים נוספות, בארצות הברית ובעולם.
המפגינים קראו, בין היתר: "לא לשחיתות, לא לשנאה ולא לראש ממשלה נאשם בפלילים" ו"טוב למחות בעד ארצנו", הסבירו שהם מפגינים בתמיכה במשפחותיהם שגרות בארץ והם "בעד מחאה בשם הדמוקרטיה, בעד מחאה שגורסת כי נאשם בפלילים לא יכול לכהן כראש ממשלה".
תחת מגבלות הקורונה, טסו קבוצות ישראלים לוושינגטון DC כדי לתמוך בהסכמי השלום ובו-זמנית למחות נגד ראש הממשלה בנימין נתניהו, נאשם בפלילים המייצג את ישראל בחתימה ההיסטורית על הסכמי אברהם.
להפגנה זו הצטרף גם גונן בן יצחק, אחד ממובילי מחאת בלפור.
אנאקספטבל סייעו גם בקמפיין עידוד ההצבעה לבחירות "הקול שלי הולך לשנות" ב־2021.
לאחר סיום המחאות בבלפור ועם כינונה של ממשלת ישראל השלושים ושש הוקפאה זמנית פעילותה של אנאקספטבל.
מחאה נגד הרפורמה המשפטית בישראל
מיד עם פרסום ההסכמים הקואליציוניים להקמת ממשלת ישראל ה-37, פרסמה אנאקספטבל מכתב פתוח בשם הישראלים בחו"ל.
התנועה מוחה כנגד אפליה מוסדרת ומובנית, כנגד ההתקפה על מערכת המשפט ועל עצמאות התקשורת, כנגד העברת סמכויות שיטור לפוליטיקאים קיצוניים וכנגד הכוונה לשנות את חוק השבות כך שידיר יהודים שאינם מוכרים על ידי הממסד האורתודוקסי.
המחאה ב־2023 מתמקדת רק במסרים להגנה על אופיה הדמוקרטי והליברלי של מדינת ישראל, תוך הנפת דגלי ישראל וכרזות המבקרות את הרפורמה, ומזהירות מפני ההשלכות המשפטיות והכלכליות שלה ומפני בידוד בין־לאומי ששינוי שיטת המשטר עלול להביא על ישראל.
לדבריהם פעילי השטח מונעים מחשש עמוק מהיותה של הרפורמה מכשיר להפיכה משטרית וכן מפגיעה במשפחות המפגינים אם שינויי החקיקה המתוכננים יצאו אל הפועל.
להערכתם, ההפגנות משמשות כרוח גבית לתמיכה במחאה בישראל.
לדברי המארגנים הם פועלים מתוך תחושת שליחות ושייכות לישראל ומדאגה עמוקה מהפיכת ישראל לדיקטטורה, וכן מרצון לשמש כשגרירים של מדינת ישראל וערכיה.
הם גם מונעים מהחשש, שהפיכת ישראל לדמוקרטיה א-ליברלית תוביל לעליה באנטישמיות וכן ללגיטימציה שתזכה לה האנטישמיות בעולם.
כמה שבועות אחרי פרסום תוכנית החקיקה ותחילת המחאה נגדה בישראל, התחילה אנאקספטבל בהפגנות שבועיות בעשרות ערים בעולם כנגד שינויי החקיקה המתוכננים.
אנאקספטבל מתקשרת עם פעיליה בעיקר באמצעות רשתות חברתיות, המאורגנות בקבוצות משנה בחלוקה גאוגרפית.
התנועה מסנכרנת את המסרים ואת הפעילויות ברחבי העולם על מנת לשדר קול אחיד שכל המשתתפים מסכימים עליו, שהוא השמירה על הדמוקרטיה.
מאורגנות הפגנות סולידריות שבועיות ברחבי העולם, מאוסטרליה ויפן, דרך אירופה ועד לצפון אמריקה.
הפגנות נערכו מול שגרירויות ישראל (למשל בוושינגטון, לונדון, פריז וברלין), מול הפרלמנט האירופי, מול הבית הלבן ובאתרים ראשיים במעל לחמישים ערים בעולם.
חלקן, פעולות מחאה כנגד פוליטיקאים מישראל השותפים לקידום השינויים במערכת המשפט.
בתחילת יוני 2023 הפגינו כ-400 איש בניו ג'רזי נגד שמחה רוטמן שנאם בפני הקהילה החרדית.
מחאה נוספת התקיימה במסגרת הקונגרס הציוני העולמי המיוחד, לרגל 75 שנות עצמאות ישראל שנערך בישראל באפריל 2023, כולל צעדה של מאות נציגים (מתוך כחמש מאות ושמונים הצירים) אל בית המשפט העליון, במחאה כנגד השינויים במערכת המשפט.
גם בהקרנת הבכורה של הסרט The Bibi Files בטורונטו ארגן הארגון מחאה מחוץ לכותלי בית הקולנוע.
ביולי 2023 נערך משט לפסל החרות בניו יורק לסימול ערכי החירות, הדמוקרטיה והליברליזם המשותפים לישראל ולארצות הברית.
במשט השתתפו כמאה וחמישים ישראלים ויהודים אמריקאים כדי לתמוך בלוחמים למען דמוקרטיה בישראל.
המפגינים לבשו שחורים לסימול הבנתם כי דגל שחור ונורא מתנוסס מעל לבליץ החקיקה והאלימות כלפי המתנגדים לה.
לאחר דין ודברים עם קפטן הספינה, הושגה פשרה שדגלי ישראל יונפו רק בעצירות כדי לאפשר לכל הנוסעים להנות מההפלגה.
בפילדלפיה נערכו פעולות מחאה נגד ארתור דנצ'יק, התורם הגדול ביותר לפורום קהלת.
מחאה זו כללה הפגנות תדירות מול ביתו של דנצ'יק, חלוקת פליירים בבית הכנסת אותו פוקדים תומכי קהלת, משלוח מסה של מכתבים מרחבי העולם לתיבת הדואר שלו שגם לוותה על ידי קמפיין במדיה חברתית של האנשים החתומים על המכתבים.
באוגוסט 2023 הוא הודיע על הפסקת תרומותיו לקהלת.
סרטוני וידאו נערכים, מופצים ברשתות החברתיות ומוקרנים על מסך בהפגנות המרכזיות בקפלן.
בחודשים הראשונים לפעולתה הוקרנו סרטונים מקבוצות המחאה בעולם על דופן בניין בכיכר פריז שבירושלים, כתמיכה במפגינים בזמן הפגנה בישראל.
בנוסף מאורגנות הרצאות מקוונות באנגלית המיועדות לציבור היהודי והישראלי מחוץ לישראל, עם דוברים ישראלים כמו נשיאת ביהמ"ש לשעבר דורית בייניש, בוגי יעלון, גיא רולניק ועוד.
תנועת המחאה כוללת כתיבת עצומות והחתמת תומכים, בקריאה למוסדות בין־לאומיים כמו האיחוד האירופי ולמוסדות יהודיים כמו הפדרציות היהודיות של צפון אמריקה (JFNA) לפעולה או לנקיטת עמדה כנגד הרפורמה המשפטית.
אנאקספטבל מארגנת חוגי בית ומפגשים עם קהילות יהודיות מקומיות להסברה ודיון במצב, שמשלב את יהדות התפוצות במחאה, על אף שהנאמנות למדינת ישראל ולממשלת ישראל מוטבעת בקהילות היהודיות, ומאד קשה להן להביע התנגדות לישראל.
יש אומרים שבמחאה זו הקהילות הקונסרבטיבית והרפורמית בארצות הברית חשות מאוימות ממה שמתחולל בישראל, מרגישות שישראל כפי שהכירו אותה נלקחת מהן ולהבנתן, ההפגנה היא לא כנגד ישראל אלא בעדה, ואינה פוליטית אלא מגיעה מאהבת המדינה ומהרצון לשמור על הדמוקרטיה.
במאמר על התייצבותו של הרב ג'יי רוזנבאום מסיאטל בחזית המחאה, מובהר כי לא מדובר על צעירים פרוגרסיביים מתנגדי כיבוש אלא על מבוגרים, תומכי ישראל מובהקים שרואים במהלכים המתוכננים סכנה קיומית למדינת ישראל כמדינה יהודית ודמוקרטית.
הרב רוזנבאום הסביר שאסור ליהודי העולם לשתוק, שהסכנה לקיומה של ישראל דורשת את הצעד החריג לצאת לרחובות בסולידריות עם המפגינים בישראל, כל זאת על מנת להגן על הדמוקרטיה בישראל.
דוגמה לניסיון להשפיע על יהדות ארצות הברית היא שבכל אחת משמונה ההפגנות הראשונות ב-Bellevue נאם רב מקהילה אחרת.
ביולי 2023 פרסמה אנאקספטבל מכתב עליו חתומים מאתיים רבנים, אנשי דת וראשי קהילות הקורא לממשלת ישראל למצוא דרך להגן על יסודות הדמוקרטיה הישראלית ולשמר את האיזונים והבלמים שלה.
אנאקספטבל הצליחו לראשונה לאחד ישראלים וקהילות יהודיות בתפוצות תחת מטרה משותפת של תמיכה בישראל, תוך מתן לגיטימציה לשתי האוכלוסיות למתוח ביקורת על מדיניות ממשלת ישראל, כל זאת מתוך אהבה ותמיכה במדינה.
הרב עמיחי לאו-לביא מניו-יורק, שסייע בארגון אחת ההפגנות הראשונות ואף נאם בה, שיתף את הכתבת בהרגשתו שהוא, כרב גאה, מרגיש כי יהדותו נמצאת תחת מתקפה.
אנאקספטבל מגייסת תמיכה בקרב חברי קונגרס אמריקאים.
ביולי 2023, חברת הקונגרס ג'ן שקובסקי הייתה חברת הקונגרס הראשונה שנשאה דברים בהפגנה של אנאקספטבל.
יחד עם חברת הקונגרס אנני קסטר, שקובסקי מקדמת הצהרה של חברי קונגרס המתנגדים ל"כל פעולה שתערער את עתידה של ישראל כמדינה יהודית ודמוקרטית" ותומכת בתנועת המחאה נגד המהפכה המשפטית, הצהרה הנתמכת על ידי אנאקספטבל.
אנאקספטבל פועלת לעיתים קרובות בשיתוף פעולה עם ארגון מחאה נוסף שהוקם בברלין בשם Defend Israeli Democracy - "מגנים על הדמוקרטיה הישראלית".
ארגון זה מאגד תחתיו כיום פעילות מחאה נמרצת בערים רבות ברחבי יבשת אירופה.
לאחר תחילת מלחמת חרבות ברזל הסבה אנאקספטבל את הקשרים והכלים ששימשו למחאה לפעילות למען מאמץ המלחמה הישראלי וללחץ ציבורי לשחרור מעל מאתיים החטופים המוחזקים על ידי החמאס.
המוטו של התנועה השתנה מ-"Saving Israeli Democracy" (הצלת הדמוקרטיה הישראלית) ל-"Saving Israel" (הצלת ישראל).
אנאקספטבל ניצלה את התשתית שלה ואת הקשרים שנוצרו עם קהילות היהודים בעולם להסבה מהירה של המאמץ ממחאה לגיוס עזרה לישראל.
ארגון, רכישה והטסה של טונות של ציוד כגון ציוד עזרה ראשונה, ביגוד, סוללות, פנסי ראש ושעונים (הנחוצים כיוון שאין לוקחים טלפונים לאזורי לחימה) לחיילים, לאחר תיאום צרכים עם ארגון אחים לנשק.
פעילת הארגון בפילדלפיה, טלי ריינר ברודצקי, ארגנה רשימת משאלות באמאזון.
הצרכים הדחופים ביותר לחיילים גובשו בעזרת "אחים לנשק", מתנדבים נענו לקריאה ורכשו 80,000 פנסים, 100,000 חולצות חאקי, גרביים, חוסמי עורקים ותחבושות, ואפודים קרמיים.
במהלך לוגיסטי מורכב הציוד הועבר לישראל, ופעילי אחים לנשק דאגו להפצתו בקרב החיילים.
ארגון מטוס חכור להטסת אנשי מילואים לישראל.
ארגון טקסי זיכרון בערים שונות בעולם, יחד עם הקהילות היהודיות.
ארגון הפגנות להשבת החטופים ותליית פוסטרים עם תמונותיהם בערים שונות בעולם, להעלאת המודעות, תחת השם Bring Them Home (השיבו אותם הביתה).
הקרנת תמונות החטופים על בניין האומות המאוחדות בניו יורק.
התנועה קראה למחוקקים האמריקאים למחות בכל דרך כנגד נתניהו בבואו לנאום בפני הקונגרס ביולי 2024 וארגנה מחאות כנגדו ברחבי וושינגטון בקריאה לשחרור החטופים ולהצלת הדמוקרטיה הישראלית, בשימוש בסלוגן "Netanyahu Non-Grata" (נתניהו אינו רצוי).
בנובמבר 2024, על רקע המחלוקת הציבורית סביב תוכן הסרט התיעודי תיקי ביבי והאיסור על הקרנתו בישראל, ארגנה אנאקספטבל גישה מקוונת חינמית לסרט למשך יומיים, מספר שבועות לפני תחילת הפצתו המסחרית.
הביקורת העיקרית כנגד הקבוצה מתמקדת בשאלת הלגיטימיות של ההתערבות בנעשה בישראל על ידי מוחים שגרים מחוצה לה.
המתנגדים מותחים ביקורת על הפגנות נגד ממשלת ישראל, בנימוק שהן פוגעות במעמדה של ישראל בעולם.
נטען כנגד המפגינים כי הם "זן אחר של יהודים", שהם "גלותיים ומזיקים", שמטרתם "למצוא חן בעיני הגויים" ו"לסייע לאויביה של ישראל".
לשיטת המתנגדים, ישראלים החיים בחו"ל אינם רשאים להפגין נגד הממשלה בישראל כיוון שזו התערבות בוויכוח פנימי.
כבר ב-2020 נטען שהם משחקים לידי ה-BDS.
חששות נוספים הם שהמחאה תגרום לעלייה באנטישמיות, שהמחאה תיתפס כאנטי-ישראלית, או שתפגע בישראל על ידי "מתן תחמושת" לאויבי ישראל על ידי "כיבוס הכביסה המלוכלכת" מחוץ לישראל.
דוגמה לביקורת הזו ניתנה בהקשר להפגנות בוושינגטון נגד שר האוצר בצלאל סמוטריץ', בה נאמר ש-JVP רואים את ההפגנות כהזדמנות לעודד חרם על ישראל.
אנאפולינה (בפורטוגזית: Associação Atlética Anapolina) הוא מועדון כדורגל ברזילאי.
המועדון נוסד בשנת 1948 בעיר אנאפוליס שבמדינת גויאס.
קבוצת הכדורגל שיחקה בעבר בדרג הבכיר של אליפות ברזיל.
מועדון ספורט "אנאפולינה" הוקם בשנת 1948 לאחר פשיטת רגל של מועדון ספורט Anápolis Sport שפעל בעיר אנאפוליס.
כבר באותה שנה הקבוצה השתלבה בתחרות מדינת גויאס.
בדרג בכיר של תחרות זו היא השתתפה 57 פעמים ו-3 פעמים זכתה במקום השני.
בעונת 1978 הקבוצה לראשונה שיחקה בדרג עליון של אליפות ברזיל.
בסך הכול היא שיחקה במעמד זה 4 פעמים (בפעם האחרונה בשנת 1984).
הישג השיא היה המקום העשירי בעונת 1982.
בתחרויות ליגת המשנה הברזילאית שיחקה הקבוצה עד לשנת 2005. בסך הכול היא שיחקה בה 13 עונות.
הישג השיא היה מקום שני בעונת 1981.
בהתאם לתוצאות עונת 1997 הקבוצה לראושנה ירדה לליגה שלישית.
בשנת 2009 היא לראשונה שיחקה בליגה הרביעית בה שיחקה בפעם האחרונה בעונת 2019. מאז היא משחקת רק באליפות גויאס.
בתחרות הגביע הברזילאי הקבוצה שיחקה 4 פעמים (בפעם האחרונה בשנת 2015).
היא לא הצליחה לעבור את השלב הראשון.
אנג'ל (בעברית מלאך) היא ספין אוף של סדרת הדרמה ההמשכית האמריקאית "באפי ציידת הערפדים".
הסדרה נוצרה על ידי ג'וס וידון, יוצרה הראשי של "באפי", ודייוויד גרינוולט, מצוות הכותבים שלה.
אנג'ל שודרה במשך חמש עונות ברשת WB בין השנים 1999–2004 והופצה על ידי חברת ההפקות של ג'וס וידון, Mutant Enemy.
בישראל הסדרה שודרה בערוץ 3 וסטאר וורלד.
הסדרה עוסקת בסיפור מבחניו המתמשכים של הערפד אנג'ל, שנשמתו האנושית מוחזרת אליו על ידי צוענים כעונש על רצח ועינוי חפים מפשע במשך מאות בשנים, ובכך משאירים אותו מיוסר ברגשות אשמה וחרטה.
לאחר שחבר לבאפי במלחמתה נגד ערפדים במשך שלוש עונות הסדרה ב"באפי ציידת הערפדים", אנג'ל עובר להתגורר בלוס אנג'לס, שם הוא מקים משרד חקירות ויחד עם חבריו קורדיליה ודויל יוצא להשיב את האמונה לאנשים ו"להציל את נשמותיהם" של אלה אשר איבדו את דרכם.
מלבד מטרות אלו, מטרתו העיקרית היא לכפר על עוונותיו הרבים שלו ולהשיב את אמונתו בעצמו.
סדרה זו מבגרת את הדמויות הפועלות בה (כדוגמת קורדיליה וסלי, המתחילים כדמויות קומיות ומסיימים כטרגדיה בפני עצמם).
אופי הסדרה אפל יותר מקודמתה, העיר לוס אנג'לס לובשת פן אפל וזדוני יותר, אוצרת בחובה הרבה יצרים הרסניים וסכנות גדולות יותר, כשבמרכז ההתרחשות עומדת חברת "וולפראם אנד הארט" (Wolfram & Hart), שמהר מאוד מתגלה כמרכזם של אירועים על-טבעיים וערפדיים.
ב-21 בנובמבר 2007, חברת הקומיקס IDW Publishing הוציאה את החוברת הרשמית הראשונה בסדרה הממשיכה את קורות העונה החמישית, העונה לשם "Angel: After The Fall".
החוברת נכתבת על ידי בריאן לינץ' אשר מגבש את העלילה בשיתוף עם ג'וס וידון עצמו.
מתוסכל ובודד פוגש אנג'ל בדויל (גלן קווין), חצי-שד המקבל חזיונות מ"הכוחות שהינם" (כוחות הטוב), המזהירים אותו מפני אירועים על-טבעיים העומדים להתרחש וכן - אנשים הנתונים במצוקה.
יחד עם קורדיליה (קריזמה קרפטנר) מ"באפי" הם מקימים את "אנג'ל חקירות" תחת הסיסמה "We help the helpless", ומצילים הן אנשים מהחזיונות של דויל והן לקוחות בתשלום.
באמצע העונה נהרג דויל, לא לפני שמנשק את קורדיליה ומעביר אליה את כוחות החיזיון שלו.
לחבורה מצטרף וסלי, צייד-שדים כושל שפוטר ממועצת "הצופים" (שנועדה להשגיח על קוטלות הערפדים באשר הן), בעל ידע רב בענייני שדים ושפות קדומות.
החל מהפרק הראשון נתקל אנג'ל בחברת עורכי הדין "וולפראם אנד הארט" (Wolfram & Hart), המתגלה כבעלת היסטוריה ארוכה וסניפים ברחבי העולם ובממדים אחרים, המייצגת שדים ופושעים בעלי עוצמה, ומתכננת זה אלפי שנים את יום הדין המובטח בנבואות העתיקות.
אנג'ל מגלה בעזרת "הכוחות שהינם" כי מיועד לו תפקיד חשוב באפוקליפסה המתקרבת.
בעונה זו מתוודעים הצופים לדמותה של דרלה, שהוצגה בבאפי ציידת הערפדים.
בסוף עונה זו "וולפראם אנד הארט" מקימים אותה לתחייה כבת-אדם, מתוך מטרה לערער את חייו של אנג'ל ולעורר את היצר הרשע שבו.
בעונה מתארחות כמה דמויות מבאפי ציידת הערפדים כבאפי עצמה ופיית'.
העונה השנייה עוסקת בעיקר בהשלכות של הקמתה לתחיה של דרלה.
אנג'ל מנסה לעזור לדרלה להסתגל לחיים כבת-אדם בעלת נשמה, וכשהיא חוזרת לגסוס ממחלת העגבת ממנה גססה כבר בחייה הקודמים עד שעורפדה על ידי ה"אדון", הוא מסכים לעבור סדרת מבחנים במטרה לזכות במתנת החיים עבורה, ביודעו כי דרלה מתייסרת על מעשיה הרבים כשם שהוא התייסר בעבר.
מאחר שלא ניתן לעזור לדרלה, משום שכבר חזרה מהמתים בעבר, "וולפראם אנד הארט" מביאים את הערפדה המטורפת דרוסילה ההופכת את דרלה חזרה לערפדה.
כשעומדת בפניו המשימה לעצור צמד ערפדות מסוכן, אנג'ל מתקרב יותר ויותר לצד האפל ומסתכן באיבוד חבריו לצוות.
הערפדות טובחות ב-"W&H" ורוצחות 13 עורכי דין במרתף היינות של הולנד מאנרס (ראש אגף למבצעים מיוחדים בפירמה), כולל אותו.
אנג'ל, שהפירמה כבר נמאסה עליו, מסרב להציל את עורכי הדין.
שני הניצולים היחידים מהטבח ממשיכים למרר את חייהם בהמשך הסדרה.
בעונה זו מצטרפים לסדרה צ'ארלס גאן, לורן ופרד, שהחבורה הצילה בסוף העונה לאחר שהייתה כלואה חמש שנים כעבד בממד אחר.
העונה הזו עוסקת במספר נושאים: חזרתה של דרלה כשהיא נושאת בבטנה את בנו של אנג'ל, קונור, בן אשר ימלא תפקיד מפתח בעימות בין הטוב והרע, בין אנג'ל ל"וולפראם אנד הארט"; למרות שערפדים הם סריסים מבחינה ביולוגית, הדבר התאפשר הודות לניסיון הרפוי שניתן לדרלה בפרק "המבחן" בעונה הקודמת.
בכך גורם לבן לשנוא את אביו.
מתבררת אף הסיבה האולטימטיבית לשינויים שקרו בשתי העונות הקודמות - מניפולציה זדונית שנועדה ליצור ישות עליונה בשם ג'סמין, אחת מ"הכוחות שהינם" שנועדה להשליט "שלום" ו"אחווה" על פני האדמה.
בעונה זו חוזרת פיית', ואף דמות נוספת מהסדרה באפי קוטלת הערפדים, ווילו, שעוזרת להחזיר את נשמתו של אנג'ל, בפעם השנייה בחייה.
עונה זו נקבעה כאחרונה בידי רשת השידור, וככזו, ג'וס וידון אולץ לסגור הרבה קצוות בטרם סיום העונה.
כצפוי, הרבה עלילות נותרו, מאולצות-מה.
אנג'ל מקבל חסות על סניף לוס אנג'לס של "וולפראם אנד הארט" כפרס על הבסת ג'סמין והפסקת השלום העולמי בעונה הקודמת.
לינדסי, שהיה משותפי "וולפראם אנד הארט" בשתי העונות הראשונות בסדרה, חוזר כדי לנקום באנג'ל ובשותפים הבכירים.
מאמצע העונה פרד נשלטת על ידי איליריה, אלה קדמונית מרושעת שהוחזרה לעולם הזה על ידי מעריציה.
אנג'ל מחליט לסכן הכול כדי לעצור את סוף העולם שהשותפים הבכירים עומדים להביא.
בהתחלה אנג'ל והחבורה בלוס אנג'לס ההרוסה מלאת השדים וגאן ערפד.
בהמשך וולפראם את הארט מחליטים להחזיר את הגלגל אחורה ולוס אנג'לס חוזרת להיות נורמלי והחבורה חוזרת למלון היפרון- כשהם זוכרים הכל.
אנג'ל - נולד ב-1727 בגלאווי אירלנד כליאם, נער ממורמר ששנא את אביו, ועורפד על ידי דרלה ב-1753. כערפד, הוא אימץ את הכינוי אנג'לוס (מלאך בלטינית), וביחד עם דרלה זרע טרור והרס ברחבי העולם ונחשב לערפד האכזרי והנורא ביותר שאי פעם חי.
לאחר שרצח נערה צועניה ברומניה ב-1898, הוא קולל בקללה שהחזירה לו את נשמתו האנושית (ואיתה הרגשות וייסורי המצפון) אשר תפוג רק כאשר יחווה חוויית אושר עילאי.
בהתחלה אנג'ל היה הורג רק רוצחים ואנסים ושותה את דמם, אבל לאחר שנתיים בסין הפסיק גם עם זה.
לאחר 99 שנים של התמרמרות והתנזרות (כמעט) מוחלטת מדם אנושי (ושתיית דם חזירים ועכברושים) אנג'ל מקבל כיוון מ"הכוחות שהינם" באמצעות דויל, שמקבל חזיונות של אנשים במצוקה, ומחליט לכפר על מעשיו בעזרה לאנשים ובלחימה בשדים ובערפדים.
כמו כן הוא מגלה בעונה ראשונה כי משרד עורכי הדין "וולפראם אנד הארט" אחראי למרבית ההתרחשויות העל טבעיות שקורות בלוס אנג'לס, ובהמשך העונות נאלץ אנג'ל ללחום נגד אהובתו הנצחית דרלה וכן דרוסילה (עונה שנייה), צייד הערפדים הולץ (עונה שלישית), החיה (עונה רביעית) ואגודת הקוץ השחור (עונה חמישית).
את אנג'ל גילם השחקן דייוויד בוריאנז (עונה 1 - 5).
קורדיליה צ'ייס - לאחר שעזבה את סאנידייל (בסוף העונה השלישית של באפי ציידת הערפדים) במטרה להיות כוכבת הוליוודית, קורדיליה נתפסת על ידי מפיקים ערפדיים, ואנג'ל ודויל מצילים אותה.
היא מצטרפת אליהם בלחימה בכוחות הרשע ולאחר מותו של דויל מקבלת אליה את החזיונות.
במהלך העונות הדמות עוברת שינוי גדול וזונחת לגמרי את החלומות על קריירת המשחק לטובת העזרה לחסרי הישע, תוך שהיא מסכימה להפוך לשדה כדי שתוכל לעמוד בנטל של החזיונות, ולאחר מכן עוזבת את העולם לממד עליון של "הכוחות שהינם" כדי להיות ישות עליונה (עונה שלישית).
בתחילת העונה הרביעית היא חוזרת, אך כעת גופה נשלט בידי ישות "הכוחות שהינם" בשם ג'סמין, כאשר בזמן היוולדה קורדיליה נכנסת לתרדמת.
קורדיליה חוזרת בשנית לפרק אחד בעונה חמישית, שבו היא מזהירה את אנג'ל מפני האפוקליפסה הבאה (כפי שנרמז בפרק סיום העונה).
את דמותה גילמה השחקנית כריזמה קרפנטר (עונות 1 - 4, פרק בעונה 5).
וסלי ווינדהם-פרייס - "צופה" לשעבר (היה הצופה של פיית' בבאפי ציידת הערפדים), ומומחה בשדים ושפות עתיקות (כולל עברית בכתב קדום).
הצטרף לחבורה בעונה הראשונה של הסדרה לאחר מותו של דויל.